Tisemhuyin, yal yiwet s ccbaḥa-s
Yal aseggas yesɛa ukuz n tsemhuyin: ccetwa neɣ tagrest, anebdu, amwan neɣ lexrif, tafsut.
Yal tasemhuyt tesɛa ayen yelhan d wayen n diri.
Asget n yimdanen ḥemmlen anebdu akked d tefsut, asget n yimdanen kerhen amwan akked d tegrest.
ɣef leḥsab imusnawen, lexrif yifit lḥif axaṭer txxuṣ tafat, ccbaḥa d ussirem.
Di lexrif, ixeddamen ttuɣalen s axeddim, inelmaden ttuɣalen s aɣerbaz, isekla ttiwriɣen, iferrawen nsen ɣellin ɣer lqaɛa.
Amdan yettmilli ɣer tussaft, yettxemmim aṭas u yerna tikwal iberru i ṭbel deg waman.
ɣef leḥsab imedyazen, tafsut tugar akk tisemhuyin. Yal taɣawsa att tafeḍ tefsi,tejuǧeg, tettaḍṣa :isekla, imɣan, idɣaɣen… ula d ifrax, d ijeǧigen diferṭeṭa zgan tturaren di lferḥ d tayri.
Ccetwa xas ma tenfeɛ, tesewḥac imdanen.
Abeḥri, lehwa, aṣemmiḍ…ma yerna-d wegris, wedfel d webruri, igellil ittergigi.
S wacu is-ara-yeseḥmu? S lmaẓut, s lgaz, s wesɣar, s trisiti …ar ɣures ɣlay kulec.
Atan yussa-d unebdu, d lawan n zhu. Ussan ɣezifit, itij yeṣeɛṣeɛ di sbeh armi dtamedit.
Inelmaden ferḥen, ad d-awin imuras iɣezfamen.
Ad d-ruḥen ɣer Bgayet neɣ Aẓẓefun, ad d cfen di teftisin. Igad yemmseḥmalen, aṭas iṣebren, ad d –xedmen timeɣriwin akken ad d-zdin ulawen. Cnawi, tiɣratin, ccdeh, lhenni, abendayer d igitarren d wigi i yɛemren uḍan unebdu. Ma yella deg zal ttikkin iwerǧeǧiyen, ula d nutni ttawin-d tazwayt yelhan.
Sghur Hemmar Bussaed
kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn kab_Latn